pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ. จัดกิจกรรมเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ 8 มกราคม
วันจันทร์ที่ 8 มกราคม 2567
วธ. จัดกิจกรรมเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ 8 มกราคม
วธ. จัดกิจกรรมเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ 8 มกราคม
วธ. จัดกิจกรรมเฉลิมพระเกียรติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญาเนื่องในโอกาสวันคล้ายวันประสูติ 8 มกราคม
สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมีพระปรีชาสามารถด้านการออกแบบแฟชั่นและเครื่องประดับ โดดเด่นเป็นที่ยอมรับในระดับนานาชาติ ทรงพระกรุณาโปรดพระราชทานแบบลายผ้าแก่ชาวทอผ้า ชื่อลาย “ผ้ามัดหมี่ลายขอเจ้าฟ้าสิริวัณณวรีฯ” อีกทั้งยังทรงแบ่งเบาพระราชกรณียกิจของพระบาทสมเด็จพระเจ้าอยู่หัว ในด้านศาสนา ทรงเป็นแบบอย่างแก่ศาสนิกชน มีความศรัทธามั่นคง นําหลักธรรมคําสอนมายึดถือปฏิบัติ ทรงอุปถัมภ์บํารุงศิลปวัฒนธรรมทางศาสนา ในปี พ.ศ. 2566 พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้ สมเด็จพระเจ้าลูกเธอ เจ้าฟ้าสิริวัณณวลี นารีรัตนราชกัลยา เสด็จแทนพระองค์ทรงบําเพ็ญพระราชกุศลถวายผ้าพระกฐิน ณ วัดเบญจมบพิตรดุสิตวนาราม กรุงเทพมหานคร วัดสุวรรณดาราราม และวัดนิเวศธรรมประวัติ จังหวัดพระนครศรีอยุธยา และเสด็จไปในการทรงบําเพ็ญพระราชกุศลเนื่องในวันสําคัญทางพระพุทธศาสนา เป็นประจําทุกปี เพื่อเป็นการสืบสานโบราณราชประเพณี
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม (รมว.วธ.) กล่าวว่า เนื่องในโอกาสวันคล้ายวันประสูติ 8 มกราคม นับเป็นโอกาสอันดียิ่งที่พสกนิกรชาวไทยทุกภูมิภาค จะได้ร่วมกันแสดงออกถึงความจงรักภักดี สํานึกในพระกรุณาธิคุณของสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ด้วยการบําเพ็ญคุณความงามดีถวายพระกุศล กระทรวงวัฒนธรรม โดยกรมการศาสนา จัดกิจกรรมเฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติ 8 มกราคม เพื่อให้พสกนิกรทุกหมู่เหล่าได้น้อมรําลึกถึงพระมหากรุณาธิคุณที่มีต่อพสกนิกรชาวไทย เป็นการแสดงออกถึงความจงรักภักดีต่อสถาบันพระมหากษัตริย์ รวมทั้งเป็นการส่งเสริมให้พุทธศาสนิกชนได้น้อมนําหลักธรรมทางศาสนามาเป็นเครื่องมือในการสร้างสติ สมาธิ และปัญญา อีกทั้งเสริมสร้างความรักความสามัคคีปรองดอง สมานฉันท์ ด้วยการทํากิจกรรมทางพระพุทธศาสนาร่วมกัน โดยมีสถาบันพระมหากษัตริย์เป็นศูนย์กลางการเชื่อมโยงระหว่างสถาบันชาติ ศาสนา และประชาชน อันจะก่อให้เกิดความสงบร่มเย็นอย่างยั่งยืน โดยในส่วนกลาง กรมการศาสนาร่วมกับวัดสุทัศนเทพวราราม จัดพิธีเจริญพระพุทธมนต์และกิจกรรมจิตอาสาบําเพ็ญสาธารณประโยชน์ถวายพระกุศล ในวันจันทร์ที่ 8 มกราคม 2567 ณ วัดสุทัศนเทพวราราม กรุงเทพมหานคร ในส่วนภูมิภาคร่วมกับสํานักงานวัฒนธรรมจังหวัดทุกจังหวัด 76 จังหวัด จัดพิธีเจริญพระพุทธมนต์และกิจกรรมจิตอาสาบําเพ็ญสาธารณประโยชน์ จัดนิทรรศการหรือจัดทําวิดีทัศน์เฉลิมพระเกียรติฯ ตามความเหมาะสมของแต่ละพื้นที่
รัฐมนตรีว่าการกระทรวงวัฒนธรรม (รมว.วธ.) กล่าวเพิ่มเติมว่า การจัดกิจกรรมเฉลิมพระเกียรติฯ นอกจากจะให้พสกนิกรทุกหมู่เหล่าร่วมกันทําความดีถวายพระกุศล อันเป็นการแสดงออกถึงความจงรักภักดีต่อสถาบันพระมหากษัตริย์แล้ว ยังส่งเสริมให้พุทธศาสนิกชนได้น้อมนําหลักธรรมคําสอนทางศาสนามาใช้ในการดําเนินชีวิตประจําวัน เพื่อให้เป็นคนดี มีคุณธรรมจริยธรรม และรักษาวัฒนธรรมอันดีงามของชาติ ให้คงอยู่สืบต่อไป
รัฐบาลไทย-ข่าวทำเนียบรัฐบาล-เตรียมส่ง “โคเนื้อ” ทางเรือ จากเพชรบุรีไปเวียดนาม 2,000 ตัว คาดเริ่มส่งออกได้ช่วง ก.พ.67
วันจันทร์ที่ 8 มกราคม 2567
เตรียมส่ง “โคเนื้อ” ทางเรือ จากเพชรบุรีไปเวียดนาม 2,000 ตัว คาดเริ่มส่งออกได้ช่วง ก.พ.67
.....
ข่าวดีสําหรับการส่งออกสินค้าปศุสัตว์ไทย “โคเนื้อ” ล่าสุดประเทศเวียดนามมีความต้องการโคเนื้อจากไทยกว่า 2,000 ตัว/เดือน โดยไทยจะดําเนินการส่งออกทางเรือ ซึ่งถือเป็นครั้งแรกของการส่งออก “โคเนื้อทางเรือ” จากเพชรบุรีไปยังประเทศเวียดนาม คาดว่าจะเริ่มดําเนินการได้ในช่วงกุมภาพันธ์ 2567
.
ความสําเร็จดังกล่าว เกิดจากความเข้มแข็งของฟาร์มโคใน จ.เพชรบุรี ที่ได้รับรองเป็นฟาร์มปลอดสารเร่งเนื้อแดง บวกกับได้รับการผลักดันของกรมปศุสัตว์ ภายใต้ โครงการต้นแบบ “เพชรบุรีโมเดล” ซึ่งมีเกษตรกรเข้าร่วมมากกว่า 100 ฟาร์ม และมีโคขุนมากกว่า 8,500 ตัว
.
ระยะต่อไป รัฐบาลจะวางแผนและบริหารจัดการการส่งออกปศุสัตว์อย่างเป็นระบบ และครบวงจรให้ยิ่งขึ้น เพื่อสร้างความชื่อมั่นว่าจะช่วยกระจายรายได้ให้กับเกษตรกรผู้เลี้ยงโค กระบือ และผู้ปลูกพืชเลี้ยงสัตว์ ให้ชุมชนสามารถพึ่งพาตนเองได้ ขณะเดียวกันประเทศคู่ค้าจะได้มีความมั่นใจในคุณภาพ มาตรฐานสินค้า และกระบวนการผลิตของไทย
.
อ่านเพิ่มเติม คลิกhttps://www.thaigov.go.th/news/contents/details/76978
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด กษ. ให้การต้อนรับ นายฉู ตงหยู ผู้อำนวยการใหญ่ FAO ในโอกาสเดินทางเยือนไทย ระหว่างวันที่ 8 - 10 ม.ค. 67 และเตรียมเข้าเยี่ยมคารวะ รมว.กษ. บ่ายวันนี้
วันจันทร์ที่ 8 มกราคม 2567
รองปลัด กษ. ให้การต้อนรับ นายฉู ตงหยู ผู้อํานวยการใหญ่ FAO ในโอกาสเดินทางเยือนไทย ระหว่างวันที่ 8 - 10 ม.ค. 67 และเตรียมเข้าเยี่ยมคารวะ รมว.กษ. บ่ายวันนี้
รองปลัด กษ. ให้การต้อนรับ นายฉู ตงหยู ผู้อํานวยการใหญ่ FAO ในโอกาสเดินทางเยือนไทย ระหว่างวันที่ 8 - 10 ม.ค. 67 และเตรียมเข้าเยี่ยมคารวะ รมว.กษ. บ่ายวันนี้
เมื่อวันที่ 7 ม.ค. 67 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ พร้อมด้วย ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ ให้การต้อนรับ นายฉู ตงหยู (Mr. Qu Dongyu) ผู้อํานวยการใหญ่องค์การอาหารและการเกษตรแห่งสหประชาชาติ (Food and Agriculture Organization of the United Nations หรือ FAO) ณ ห้องรับรองพิเศษ ท่าอากาศยานสุวรรณภูมิ ในโอกาสเดินทางเยือนไทย ระหว่างวันที่ 8 - 10 มกราคม 2567 เพื่อติดตามการดําเนินงานของสํานักงาน FAO ประจําภูมิภาคเอเชียและแปซิฟิกและการดําเนินงานด้านการเกษตรและอาหารของประเทศไทย โดยมีกําหนดเข้าเยี่ยมคารวะ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เพื่อหารือความร่วมมือด้านการเกษตรระหว่างไทยและ FAO ในช่วงบ่ายวันนี้
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ยินดีกับความสำเร็จของทีมนักศึกษาอาชีวะไทย คว้ารางวัลชนะเลิศอันดับ 1 และรางวัลที่ 3 จากการแข่งขันแกะสลักหิมะนานาชาติ ครั้งที่ 16 ประจำปี 2567 ณ สาธารณรัฐประชาชนจีน
วันจันทร์ที่ 8 มกราคม 2567
​โฆษกรัฐบาล เผย นายกฯ ยินดีกับความสําเร็จของทีมนักศึกษาอาชีวะไทย คว้ารางวัลชนะเลิศอันดับ 1 และรางวัลที่ 3 จากการแข่งขันแกะสลักหิมะนานาชาติ ครั้งที่ 16 ประจําปี 2567 ณ สาธารณรัฐประชาชนจีน
​โฆษกรัฐบาล เผย นายกฯ ยินดีกับความสําเร็จของทีมนักศึกษาอาชีวะไทย คว้ารางวัลชนะเลิศอันดับ 1 และรางวัลที่ 3 จากการแข่งขันแกะสลักหิมะนานาชาติ ครั้งที่ 16 ประจําปี 2567 ณ สาธารณรัฐประชาชนจีน
วันนี้ (8 มกราคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมความสําเร็จของทีมนักศึกษาอาชีวะไทย สามารถทําผลงานได้อย่างยอดเยี่ยม คว้ารางวัลชนะเลิศอันดับ 1 และรางวัลที่ 3 จากการแข่งขันแกะสลักหิมะนานาชาติ ครั้งที่ 16 ประจําปี 2567 (The 16th International Collegiate Snow Sculpture Contest (2024)) ณ เมืองฮาร์บิน สาธารณรัฐประชาชนจีน ซึ่งจัดขึ้นระหว่างวันที่ 4 – 7 มกราคม 2567 ที่ผ่านมา เป็นการนําความรู้และทักษะวิชาชีพมาฝึกประสบการณ์จริงผ่านการแข่งขัน สร้างชื่อเสียงให้กับประเทศ และแสดงศักยภาพของเยาวชนไทยสู่สายตานานาชาติ
โฆษกประจําสํานักนายกรัฐมนตรี กล่าวว่า สํานักงานคณะกรรมการการอาชีวศึกษา (สอศ.) จัดส่งทีมนักศึกษาอาชีวศึกษาไทย จํานวน 3 ทีม จาก 3 สถาบัน ได้แก่ วิทยาลัยอาชีวศึกษาเสาวภา, วิทยาลัยอาชีวศึกษาสุราษฎร์ธานี และวิทยาลัยอาชีวศึกษาสระบุรี เข้าร่วมการแข่งขันแกะสลักหิมะนานาชาติประจําปี 2567 ซึ่งการแข่งขันนี้มีตัวแทนจาก 6 ประเทศ ได้แก่ จีน รัสเซีย อังกฤษ อิตาลี ออสเตรเลีย และไทย รวมทั้งหมด 58 ทีมเข้าร่วมแข่งขัน
โดยผลการแข่งขันปรากฏว่า ทีมนักศึกษาอาชีวะไทย สามารถทําผลงานได้อย่างยอดเยี่ยม ได้รับรางวัล ดังนี้
- รางวัลชนะเลิศอันดับที่ 1 จากวิทยาลัยอาชีวศึกษาเสาวภา ในผลงานชื่อ “ตุ๊ก ๆ ออนทัวร์” โดยการนํารถตุ๊ก ๆ มาเป็นสื่อกลาง สะท้อนวัฒนธรรมและประเพณีของไทย ผ่านศิลปะไทยร่วมสมัย
- รางวัลที่ 3 จากวิทยาลัยอาชีวศึกษาสุราษฎร์ธานี ในผลงานชื่อ “มนุษย์ กับ ธรรมชาติ” สะท้อนความก้าวหน้าทางเทคโนโลยีของมนุษย์ ซึ่งอาจสร้างผลกระทบต่อธรรมชาติ โดยต้องการสร้างความตระหนักถึงความสําคัญของธรรมชาติ และการสร้างสมดุล
- รางวัลที่ 3 จากวิทยาลัยอาชีวศึกษาสระบุรี ในผลงานชื่อ “โลกแห่งสันติภาพ” (World of peace) เพื่อให้ทุกคนบนโลก ตระหนักถึงความสําคัญ และงดใช้ความรุนแรง สร้างสันติภาพให้เกิดขึ้น
“นายกรัฐมนตรีชื่นชมและแสดงความยินดีกับทีมนักศึกษาอาชีวะไทยซึ่งเป็นแบบอย่างที่ดี สร้างความภาคภูมิใจเเละชื่อเสียงให้กับประเทศไทยเป็นอย่างมาก พร้อมชื่นชมอาจารย์ที่ฝึกสอน และขอบคุณหน่วยงานที่เกี่ยวข้องทุกภาคส่วนที่สนับสนุนให้เยาวชนไทยได้ออกไปหาประสบการณ์จริงในระดับโลก โดยหวังว่าความสําเร็จในครั้งนี้ จะเป็นต้นแบบ จุดประกายให้เด็กและเยาวชนรุ่นต่อ ๆ ไป มีความพยายาม และกล้าที่จะทําตามความฝันของตัวเองเพื่ออนาคต” นายชัย กล่าว
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ให้สิทธิเด็กใช้บริการรถโดยสารฟรี เนื่องในวันเด็กแห่งชาติ 2567
วันจันทร์ที่ 8 มกราคม 2567
องค์การขนส่งมวลชนกรุงเทพ ให้สิทธิเด็กใช้บริการรถโดยสารฟรี เนื่องในวันเด็กแห่งชาติ 2567
....
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม เปิดเผยว่า ขสมก. เปิดโอกาสให้เด็กที่มีอายุต่ํากว่า 15 ปี ได้รับสิทธิยกเว้นค่าโดยสารตลอดทั้งวันเมื่อใช้บริการรถโดยสารธรรมดา และรถโดยสารปรับอากาศของ ขสมก. ในวันเด็กแห่งชาติ ซึ่งปีนี้ตรงกับวันเสาร์ที่13 มกราคม 2567 เพื่อเป็นการเสริมสร้างประสบการณ์ให้แก่เด็ก ๆ ได้ใช้บริการระบบขนส่งสาธารณะในการเดินทาง โดย ขสมก. ได้จัดเตรียมรถโดยสารไว้ให้บริการ ซึ่งทุกคันจะมีป้ายประชาสัมพันธ์ ติดบริเวณกระจกด้านหน้ารถโดยสาร ข้อความ “วันเด็กแห่งชาติ เด็กขึ้นรถเมล์ฟรี ตลอดวัน” สําหรับผู้ปกครองและประชาชนทั่วไป สามารถใช้บริการโดยชําระค่าโดยสารในอัตราปกติ ทั้งนี้ ขสมก. ได้กําหนดมาตรการความปลอดภัย ดังนี้
ด้านพนักงานประจํารถ
1) กํากับดูแลพนักงานขับรถโดยสารให้ปฏิบัติหน้าที่ตามกฎจราจรอย่างเคร่งครัด รวมทั้ง
ให้พนักงานเก็บค่าโดยสารดูแลการขึ้น - ลงของผู้ใช้บริการอย่างใกล้ชิด ให้บริการด้วยความสุภาพเรียบร้อย
2) ตรวจวัดแอลกอฮอล์ ความดันโลหิต และอุณหภูมิร่างกายของพนักงานขับรถ และพนักงานเก็บค่าโดยสารทุกครั้งก่อนขึ้นปฏิบัติหน้าที่บนรถโดยสาร พร้อมทั้งกําชับให้สวมหน้ากากอนามัยทุกครั้ง ขณะปฏิบัติหน้าที่ บนรถโดยสาร
3) ให้พนักงานขับรถตรวจสอบความพร้อมของรถโดยสารและอุปกรณ์ส่วนควบ ก่อนนํารถ
ออกให้บริการ ประสานผู้รับเหมาซ่อมรถ ตรวจเช็กสภาพรถโดยสาร และซ่อมบํารุงรักษารถให้อยู่ในสภาพใช้งานได้ดี
4) จัดพนักงานนายตรวจและเจ้าหน้าที่สายตรวจพิเศษประจําจุด ณ ป้ายหยุดรถโดยสาร
ที่มีผู้ใช้บริการหนาแน่น เพื่ออํานวยความสะดวกด้านการจราจรและดูแลการขึ้น - ลงรถของผู้ใช้บริการ
ด้านรถโดยสารประจําทาง
1) เพิ่มความถี่ในการล้างทําความสะอาดระบบปรับอากาศ และการทําความสะอาดผ้าม่าน
2) ใช้ผลิตภัณฑ์ฆ่าเชื้อโรคที่มีส่วนผสมของแอลกอฮอล์ 70% ฉีดพ่นทําความสะอาดภายในรถโดยสาร และใช้ผลิตภัณฑ์ดังกล่าว เช็ดทําความสะอาดอุปกรณ์ต่าง ๆ ที่ผู้ใช้บริการต้องสัมผัส เช่น เบาะที่นั่ง ราวจับ กริ่งสัญญาณ เป็นต้น พร้อมทั้งติดตั้งขวดเจลแอลกอฮอล์ สําหรับให้ผู้ใช้บริการล้างมือบริเวณประตูทางขึ้น
3) ติดตั้งป้ายข้อความ “เหลือรถอีก 2 คันสุดท้าย” “เหลือรถอีก 1 คันสุดท้าย” “รถคันสุดท้าย”
บริเวณกระจกด้านหน้ารถโดยสารที่วิ่งให้บริการ 3 คันสุดท้ายในแต่ละวัน
ด้านผู้ใช้บริการ
1) ขอความร่วมมือผู้ใช้บริการสวมหน้ากากอนามัยตลอดเวลา ขณะใช้บริการรถโดยสาร
2) ล้างทําความสะอาดมือด้วยเจลแอลกอฮอล์ ที่ติดตั้งบริเวณประตูทางขึ้น
3) ผู้ใช้บริการจะต้องปฏิบัติตามคําแนะนําของพนักงานเก็บค่าโดยสาร นายตรวจและเจ้าหน้าที่สายตรวจพิเศษอย่างเคร่งครัด
4) ขอความร่วมมือผู้ใช้บริการชําระค่าโดยสารแบบไร้เงินสด ผ่านบัตรโดยสารอิเล็กทรอนิกส์ทุกประเภทของ ขสมก. บัตรเดบิต - เครดิตที่มีสัญลักษณ์คอนแทคเลส บัตรสวัสดิการแห่งรัฐและโมบายแบงก์กิ้ง
เพื่อลดการสัมผัสธนบัตรและเหรียญกษาปณ์ที่อาจเป็นสื่อกลางในการแพร่เชื้อโรค
รัฐบาลไทย-ข่าวทำเนียบรัฐบาล-พม. ส่งชุดปฏิบัติการเคลื่อนที่เร็ว ศรส. ร่วมกับ สน.ลุมพินี ลงพื้นที่จัดระเบียบขอทานบริเวณถนนสุขุมวิท พบขอทานต่างด้าวแม่ลูก 3 คู่ กระทำผิดตาม กม. เตรียมส่งตรวจ DNA พิสูจน์
วันจันทร์ที่ 8 มกราคม 2567
พม. ส่งชุดปฏิบัติการเคลื่อนที่เร็ว ศรส. ร่วมกับ สน.ลุมพินี ลงพื้นที่จัดระเบียบขอทานบริเวณถนนสุขุมวิท พบขอทานต่างด้าวแม่ลูก 3 คู่ กระทําผิดตาม กม. เตรียมส่งตรวจ DNA พิสูจน์
พม. ส่งชุดปฏิบัติการเคลื่อนที่เร็ว ศรส. ร่วมกับ สน.ลุมพินี ลงพื้นที่จัดระเบียบขอทานบริเวณถนนสุขุมวิท พบขอทานต่างด้าวแม่ลูก 3 คู่ กระทําผิดตาม กม. เตรียมส่งตรวจ DNA พิสูจน์ความสัมพันธ์ทางสายโลหิต
วันที่ 6 มกราคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน (ศรส.) เปิดเผยว่า กรณี มีการโพสต์ผ่านโซเชียลมีเดีย พบเห็นขอทานเด็กกัมพูชานั่งขอทานหน้าร้านสะดวกซื้อ 7-11 ซอยสุขุมวิท 11 เขตคลองเตย กรุงเทพฯ นั้น คืนวานนี้ (5 ม.ค. 67) เวลา 20.00 น. ทีมเจ้าหน้าที่ศูนย์คุ้มครองคนไร้ที่พึ่งกรุงเทพมหานคร กรมพัฒนาสังคมและสวัสดิการ (พส.) ซึ่งเป็นชุดปฏิบัติการเคลื่อนที่เร็ว ศูนย์เร่งรัดจัดการสวัสดิภาพประชาชน (ศรส.) กระทรวง พม. ได้ลงพื้นที่ร่วมกับ ทีมเจ้าหน้าที่ตํารวจ สน.ลุมพินี เพื่อจัดระเบียบผู้ทําการขอทานบริเวณถนนสุขุมวิทตามแนวรถไฟฟ้า BTS แยกอโศก กรุงเทพฯ
นางสาวซาราห์ กล่าวว่า จากการลงพื้นที่ปฏิบัติการครั้งนี้ ซึ่งเป็นแหล่งท่องเที่ยวของชาวต่างประเทศ พบผู้ทําการขอทาน 4 ราย มีหญิงชาวกัมพูชา 1 ราย ซึ่งเป็นรายเดียวกับที่เพจดังกล่าวโพสต์ไว้ และคู่แม่ลูกชาวกัมพูชา 3 คู่ ทั้งนี้ พนักงานเจ้าหน้าที่ได้เชิญตัวมาคัดกรองและทําบันทึกจับกุม เนื่องจากการขอทานเป็นการกระทําผิดกฎหมายตามพระราชบัญญัติควบคุมการขอทาน พ.ศ. 2559 ต้องระวางโทษจําคุกไม่เกิน 1 เดือน หรือปรับไม่เกิน 10,000 บาทหรือทั้งจําทั้งปรับ โดยขอทานหญิงชาวกัมพูชา 1 ราย ได้มีการเปรียบเทียบปรับ และประสานส่งต่อไปยังสํานักงานตรวจคนเข้าเมือง เพื่อดําเนินการผลักดันส่งตัวกลับประเทศต้นทางต่อไป ในขณะที่คู่แม่ลูกชาวกัมพูชา 3 คู่ ในเบื้องต้น กระทรวง พม. ได้รับเข้าไว้ในการคุ้มครองชั่วคราวที่สถานคุ้มครองคนไร้ที่พึ่ง เพื่อดําเนินการตรวจพิสูจน์ความสัมพันธ์ทางสายโลหิต (DNA) ต่อไป
นางสาวซาราห์ กล่าวเพิ่มเติมว่า หากพบเห็นขอทาน เราไม่ควรให้เงินด้วยความสงสาร เพราะการขอทานเป็นการกระทําผิดกฎหมาย โดยขอให้แจ้งมาที่ ศูนย์เร่งรัดจัดการสวัสดิภาพประชาชน (ศรส.) กระทรวง พม. ผ่านฮอตไลน์ พม. 1300 บริการตลอด 24 ชั่วโมง ซึ่งเรามีชุดปฏิบัติการเคลื่อนที่เร็ว พร้อมลงพื้นที่อย่างรวดเร็วทันเหตุการณ์
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #ขอทาน #หน่วยเคลื่อนที่เร็ว
รัฐบาลไทย-ข่าวทำเนียบรัฐบาล-อว. ผนึก 6 หน่วยงาน พัฒนาระบบบริการโรคหลอดเลือดสมองแบบครบวงจร
วันจันทร์ที่ 8 มกราคม 2567
อว. ผนึก 6 หน่วยงาน พัฒนาระบบบริการโรคหลอดเลือดสมองแบบครบวงจร
.....
อว. ผนึก 6 หน่วยงาน พัฒนาระบบบริการโรคหลอดเลือดสมองแบบครบวงจร เฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา
เมื่อวันที่ 5 ม.ค. ที่ห้องประชุมชัยนาทนเรนทร ชั้น 2 อาคาร 1 ตึกสํานักงานปลัดกระทรวงสาธารณสุข ได้มีการจัดพิธีลงนามบันทึกข้อตกลงความร่วมมือ (MOU) การพัฒนาระบบบริการโรคหลอดเลือดสมองแบบครบวงจรเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา โดยมี ศาสตราจารย์เกียรติคุณนายแพทย์เกษม วัฒนชัย องคมนตรี ประธานกรรมการมูลนิธิโรงพยาบาลสมเด็จพระยุพราช นายแพทย์ชลน่าน ศรีแก้ว รมว.สาธารณสุข (สธ.) นายอนุทิน ชาญวีรกูล รมว.มหาดไทย (มท.) นางสาวศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) นายประเสริฐ จันทรรวงทอง รมว.ดิจิทัลเพื่อเศรษฐกิจและสังคม (ดศ.) และ นายไตรรัตน์ วิริยะศิริกุล รักษาราชการเลขาธิการกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ร่วมลงนาม ทั้งนี้ มีนายเพิ่มสุข สัจจาภิวัฒน์ ปลัดกระทรวง อว. นางสาวสุชาดา แทนทรัพย์ เลขานุการ รมว.กระทรวง อว. และ นายพันธุ์เพิ่มศักดิ์ อารุณี ผู้อํานวยการกองขับเคลื่อนและพัฒนาการอุดมศึกษาฯ สํานักงานปลัดกระทรวง อว. เข้าร่วมพิธีด้วย
นางสาวศุภมาส กล่าวว่า บันทึกข้อตกลงความร่วมมือ (MOU) การพัฒนาระบบบริการโรคหลอดเลือดสมองแบบครบวงจรเฉลิมพระเกียรติ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสเฉลิมพระชนมพรรษา ครบ 72 พรรษา เกิดขึ้นจากความร่วมมือระหว่าง กระทรวง อว. กระทรวงสาธารณสุข มูลนิธิโรงพยาบาลสมเด็จพระยุพราช กระทรวงมหาดไทย กระทรวงดิจิทัลเพื่อเศรษฐกิจและสังคม และสํานักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ โดยกระทรวง อว. มีหน้าที่หลักในการสนับสนุนข้อมูลด้านวิชาการ นวัตกรรม งานวิจัยการพัฒนาระบบบริการโรคหลอดเลือดสมองแบบครบวงจร รถวินิจฉัยและรักษาภาวะวิกฤติทางหลอดเลือดสมองเคลื่อนที่ (Mobile Stroke Unit (MSU)) ซึ่งภายในรถดังกล่าว จะเต็มไปด้วยอุปกรณ์การแพทย์สําหรับการช่วยชีวิตขั้นสูงอย่างครบครัน สามารถประเมินและวางแผนให้การรักษาอย่างแม่นยําและทันการณ์ เพื่อพร้อมสําหรับดูแลผู้ป่วยฉุกเฉินให้ได้มากที่สุด ระบบเครือข่ายให้คําปรึกษา และทุนวิจัยรวมทั้งให้การช่วยเหลือด้านอื่น ๆ ที่จําเป็น ทั้งนี้ เพื่อเพิ่มการเข้าถึงบริการด้านโรคหลอดเลือดสมองที่ได้มาตรฐาน ลดอัตราความพิการและอัตราตายจากโรคหลอดเลือดสมอง รวมถึงส่งเสริมการใช้ทรัพยากรร่วมกันของเขตสุขภาพ ให้ประชาชนสามารถเข้าถึงบริการการรักษาที่รวดเร็ว มีประสิทธิภาพ เพิ่มความปลอดภัย ลดการเสียชีวิต และลดภาวะทุพพลภาพ ยกระดับความเป็นอยู่ของประชาชนไทยอย่างมีประสิทธิภาพต่อไป
#กระทรวงการอุดมศึกษาวิทยาศาสตร์วิจัยและนวัตกรรม #MHESI #กระทรวงอว #อว #พัฒนาระบบบริการโรคหลอดเลือดสมองแบบครบวงจร
รัฐบาลไทย-ข่าวทำเนียบรัฐบาล-ออมสินจัดใหญ่งานวันเด็กแห่งชาติปี 67
วันจันทร์ที่ 8 มกราคม 2567
08/01/2567
ออมสินจัดใหญ่งานวันเด็กแห่งชาติปี 67
ออมสินจัดใหญ่งานวันเด็กแห่งชาติปี 67 มุ่งกระตุ้นและส่งเสริมเยาวชนรักการออม เปิดตัวกระปุกออมสินโลกกว้าง ออกแบบ/ผลิตโดย Art of Life วิสาหกิจเพื่อสังคม เพื่อผู้ป่วยโรคมะเร็ง จองสิทธิ์ฝากเงินรับกระปุก 8-11 ม.ค.นี้ ที่ www.gsb.or.th และ Line : GSB Society
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินในฐานะสถาบันเพื่อการออม มีบทบาทในการสนับสนุนให้ประชาชนคนไทยทุกกลุ่ม รวมถึงเด็กและเยาวชน มีจิตสํานึกและเห็นความสําคัญของการออม โดยมุ่งเน้นปลูกฝังนิสัยรักการออมให้กับเด็กเริ่มตั้งแต่เยาว์วัย สําหรับในปีนี้ธนาคารได้ร่วมกับ อาร์ต ฟอร์ แคนเซอร์ บาย ไอรีล ภายใต้ บริษัท อาร์ต ออฟ ไลฟ์ วิสาหกิจเพื่อสังคม กิจการเพื่อสังคมที่มุ่งเน้นพัฒนาคุณภาพชีวิตให้กับผู้ป่วยโรคมะเร็ง สร้างสรรค์และผลิตกระปุกออมสินในวาระวันเด็กแห่งชาติประจําปี 2567 ชื่อว่า “กระปุกออมสินโลกกว้าง” ซึ่งเป็นกระปุกทรงกลมลูกโลกมีลวดลายสัญลักษณ์ชวนรักษ์โลก เพื่อร่วมมือร่วมใจส่งต่อกําลังใจให้กับผู้ป่วยโรคมะเร็งและสังคมโลก สอดคล้องกับจุดยืนของธนาคารภายใต้บทบาทธนาคารเพื่อสังคม รวมถึงคําขวัญวันเด็กของนายกรัฐมนตรีและรัฐมนตรีว่าการกระทรวงการคลัง นายเศรษฐา ทวีสิน “มองโลกกว้าง คิดสร้างสรรค์ เคารพความแตกต่าง ร่วมกันสร้างประชาธิปไตย”
สําหรับเด็กและเยาวชนที่ต้องการฝากเงินและรับกระปุกออมสินเนื่องในวันเด็กแห่งชาติปี 2567 เป็นที่ระลึก สามารถลงทะเบียนออนไลน์เพื่อจองสิทธิ์ฝากเงินผ่าน 2 ช่องทาง คือ เว็บไซต์ www.gsb.or.th และ Line Official : GSB Society ได้ตั้งแต่วันที่ 8 -11 มกราคม 2567 โดยใช้เลขบัตรประจําตัวประชาชนของผู้เยาว์ในการลงทะเบียนเพื่อไปฝากเงินในวันเสาร์ที่ 13 มกราคม 2567 ได้ที่สาขาธนาคารออมสินทั่วประเทศ หรือแอป MyMo หรือที่เครื่องรับฝากเงินอัตโนมัติ(ADM) จากนั้นให้นําหลักฐานการลงทะเบียนฝากเงิน ติดต่อขอรับ “กระปุกออมสินโลกกว้าง” ณ สาขาที่ลงทะเบียนจองสิทธิ์ฝากเงินไว้ จํานวน 1 ชิ้น ต่อ 1 สิทธิ์ (ของมีจํานวนจํากัด) ได้ตั้งแต่วันที่ 13-31 มกราคม 2567 ทั้งธนาคารขอสงวนสิทธิ์สําหรับบัญชีเงินฝาก หรือ สลากออมสินที่มีชื่อผู้เยาว์ หรือเพื่อประโยชน์ผู้เยาว์เท่านั้น
นอกจากแคมเปญฝากเงินเพื่อรับกระปุกออมสินวันเด็กแล้ว ที่ธนาคารออมสินสํานักงานใหญ่ ยังได้จัดกิจกรรมสันทนาการ เพื่อเป็นของขวัญให้กับเด็กๆ โดยจัดขึ้นภายใต้แนวคิด “GSB Kids Ventures” ตะลุยแดนแห่งการออม มีกิจกรรมน่าสนใจและเกมท้าทายไหวพริบมากมาย เน้นการใช้ความคิดสร้างสรรค์ เพิ่มพูนความรู้และเปิดโลกทัศน์ใหม่ พร้อมกับได้รับความสนุกสนาน และอาหารเครื่องดื่มฟรีตลอดงาน โดยมีพันธมิตรของธนาคารฯ ร่วมสร้างสีสัน รอยยิ้ม และเสียงหัวเราะให้เด็ก ได้แก่ บมจ.ทิพยประกันภัย บมจ.ทิพยประกันชีวิต บลจ.เอ็มเอฟซี บริษัท มีที่ มีเงิน กองทุนการออมแห่งชาติ และ Art for Cancer เป็นต้น.
รัฐบาลไทย-ข่าวทำเนียบรัฐบาล-​นายกฯ พร้อมชี้แจง หาก สว.ขอ เปิดอภิปราย ครม. ชี้เป็นหน้าที่ฝ่ายบริหาร เผย สส.บัญชีรายชื่อพรรคเพื่อไทยลาออก ไม่กระทบการทำงานรัฐบาล เชื่อจะทำให้การทำงานบริหารได้เต็มที่มากขึ้น
วันจันทร์ที่ 8 มกราคม 2567
08/01/2567
​นายกฯ พร้อมชี้แจง หาก สว.ขอ เปิดอภิปราย ครม. ชี้เป็นหน้าที่ฝ่ายบริหาร เผย สส.บัญชีรายชื่อพรรคเพื่อไทยลาออก ไม่กระทบการทํางานรัฐบาล เชื่อจะทําให้การทํางานบริหารได้เต็มที่มากขึ้น
​นายกฯ พร้อมชี้แจง หาก สว.ขอ เปิดอภิปราย ครม. ชี้เป็นหน้าที่ฝ่ายบริหาร เผย สส.บัญชีรายชื่อพรรคเพื่อไทยลาออก ไม่กระทบการทํางานรัฐบาล เชื่อจะทําให้การทํางานบริหารได้เต็มที่มากขึ้น
วันนี้ (8 มกราคม 2567) เวลา 10.00 น. ณ สํานักงานตํารวจแห่งชาติ เขตปทุมวัน กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณี 3 รัฐมนตรี ประกอบด้วย นายสมศักดิ์ เทพสุทิน รองนายกรัฐมนตรี นายสุริยะ จึงรุ่งเรืองกิจ รัฐมนตรีว่าการกระทรวงคมนาคม และนายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม ลาออกจาก สส. บัญชีรายชื่อ พรรคเพื่อไทย จะไม่กระทบกับการทํางานของรัฐบาลใช่หรือไม่ นายกฯ กล่าวยืนยันว่า ไม่มี พร้อมกับเชื่อว่าการทําหน้าที่รัฐมนตรีจะดีขึ้น เพราะท่านได้ทําหน้าที่ฝ่ายบริหารอย่างเต็มที่ ตามที่นายสมศักดิ์ ได้พูดไปว่า งานตามกระทรวงต่าง ๆ ก็เยอะอยู่แล้ว พร้อมกับย้ําว่าไม่มีนัยยะอะไร เพราะเป็นเรื่องของการทํางานเพียงอย่างเดียว
ผู้สื่อข่าวถามต่อว่า สมาชิกวุฒิสภา (สว.) บางส่วน อยากเปิดอภิปรายทั่วไปตามมาตรา 152 แบบไม่ลงมติ ในส่วนของคณะรัฐมนตรี มีความพร้อมหรือไม่ นายกฯ กล่าวว่า เป็นหน้าที่ของฝ่ายบริหารอยู่แล้ว ถ้าเกิดฝ่ายนิติบัญญัติ หรือฝ่ายตรวจสอบต้องการความกระจ่าง หรืออะไรก็ต้องชี้แจง ซึ่งเป็นไปตามกลไกของรัฐธรรมนูญ
“แม้จะทํางานเพียงแค่ 4 เดือน ก็ถือว่าเป็นหน้าที่ ไม่เกี่ยวกับจํานวนเดือน หรือจํานวนวัน ซึ่งมีความพร้อม และยินดี” นายกฯ ย้ํา
รัฐบาลไทย-ข่าวทำเนียบรัฐบาล-รมว.ดีอี หารือผู้แทน AWS (ประเทศไทย) เดินหน้า cloud services
วันจันทร์ที่ 8 มกราคม 2567
รมว.ดีอี หารือผู้แทน AWS (ประเทศไทย) เดินหน้า cloud services
รมว.ดีอี หารือผู้แทน AWS (ประเทศไทย) เดินหน้า cloud services
วันนี้ (8 มกราคม 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือร่วมกับคณะผู้แทนบริษัท อเมซอน เว็บ เซอวิสเซส (ประเทศไทย) (AWS) นําโดย คุณอิริค คอนราด (Mr.Eric Conrad) กรรมการผู้จัดการกลุ่มลูกค้าภาครัฐ ภาคพื้นเอเชียตะวันออกเฉียงใต้ ของ AWS และหน่วยงานจากกระทรวงดิจิทัลเพื่อเศรษฐกิจและสังคม โดย นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) และผู้แทนจากบริษัท โทรคมนาคมแหงชาติ จํากัด (มหาชน) โดยที่ประชุมได้หารือความร่วมมือด้าน cloud services เพื่อการเปลี่ยนผ่านสู่เศรษฐกิจดิจิทัลซึ่งเป็นนโยบายที่รัฐบาลให้ความสําคัญ นอกจากนี้ยังหารือเรื่องการฝึกอบรมและพัฒนาบุคคลากร การลงทุน การประสานความร่วมมือกับเครือข่ายกระทรวงดิจิทัลเพื่อเศรษฐกิจและสังคม เเละประเด็นหารืออื่นๆ เพื่อให้เกิดประโยชน์ต่อสังคมและประเทศชาติต่อไป โดยมี นายวัลลภ รุจิรากร เลขานุการรัฐมนตรีดีอี และผู้ที่เกี่ยวข้องเข้าร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
..........................................................
รัฐบาลไทย-ข่าวทำเนียบรัฐบาล-๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันจันทร์ที่ 8 มกราคม 2567
๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
...
รัฐบาลไทย-ข่าวทำเนียบรัฐบาล-‘รมช.อนุชา’ เร่งฟื้นฟูท่าเทียบเรืออ่าวสะพลี
วันจันทร์ที่ 8 มกราคม 2567
‘รมช.อนุชา’ เร่งฟื้นฟูท่าเทียบเรืออ่าวสะพลี
‘รมช.อนุชา’ เร่งฟื้นฟูท่าเทียบเรืออ่าวสะพลี เพิ่มศักยภาพสถานที่ขนถ่ายสินค้าทางทะเล พร้อมยกระดับแหล่งท่องเที่ยวของชาวชุมพร
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจเยี่ยมและรับฟังปัญหาความเดือดร้อนของชาวประมงตําบลสะพลี อําเภอปะทิว จังหวัดชุมพร โดยมี นายชุมพล จุลใส อดีต สส.ชุมพร นายวิชัย สุดสวาสดิ์ สส.ชุมพร เขต 1 นายสันต์ แซ่ตั้ง สส.ชุมพร เขต 2 นายสุพล จุลใส สส.ชุมพร เขต 3 ผู้บริหารกระทรวงเกษตรและสหกรณ์ ตลอดจนหน่วยงานที่เกี่ยวข้อง เข้าร่วม ณ ท่าเทียบเรืออ่าวสะพลี อําเภอปะทิว จังหวัดชุมพร
นายอนุชา กล่าวว่า ท่าเทียบเรืออ่าวสะพลี ก่อสร้างตั้งแต่ปี 2539 ซึ่งปัจจุบันมีสภาพชํารุดทรุดโทรมจากสภาพภูมิอากาศและการใช้งานเป็นระยะเวลายาวนาน และยังเป็นสถานที่สําหรับขนถ่ายสินค้าทางทะเลที่สําคัญของตําบลสะพลี และพื้นที่ใกล้เคียง สร้างความเติบโตทางเศรษฐกิจชุมชนของตําบลสะพลี ในการขนส่งอาหารทะเลไปยังพื้นที่ต่าง ๆ ของจังหวัดชุมพร โดยปัจจุบันมีเรือประมงที่ขึ้นขนถ่ายสินค้า จํานวน 200 ลํา ซึ่งชาวประมงอําเภอสะพลี ได้นําสินค้าขึ้นเทียบเรือเป็นระยะเวลายาวนาน และยังมีชายหาดเป็นสถานที่ท่องเที่ยวที่มีชื่อเสียง คือ หาดทุ่งวัวแล่น ซึ่งมีนักท่องเที่ยวนิยมเดินทางเข้ามาท่องเที่ยวจํานวนมาก
“เพื่อให้การขับเคลื่อนการดําเนินงานให้เป็นส่วนหนึ่งในการส่งเสริมและขับเคลื่อนให้เศรษฐกิจชุมชนได้พัฒนาและเติบโตอย่างต่อเนื่อง สร้างงาน สร้างรายได้ ให้พี่น้องชาวประมงได้มีชีวิตและความเป็นอยู่ที่ดีขึ้น ได้มอบหมายให้หน่วยงานที่เกี่ยวข้องเร่งรัดนําเรื่องดังกล่าว นําเข้าแผนพัฒนาจังหวัดเพื่อของบประมาณในการปรับปรุง แก้ปัญหาความเดือดร้อนของพี่น้องชาวประมงโดยเร็วที่สุด และจะประสานงานกับหน่วยงานที่เกี่ยวข้อง เพื่อแก้ไขปัญหาของพี่น้องชาวประมงให้ประสบผลสําเร็จต่อไป” นายอนุชา ย้ํา
รัฐบาลไทย-ข่าวทำเนียบรัฐบาล-มิลค์บอร์ดเห็นชอบปรับราคารับซื้อน้ำนมดิบเพิ่มขึ้น หวังช่วยเหลือเกษตรกรผู้เลี้ยงโคนมระยะเร่งด่วน
วันจันทร์ที่ 8 มกราคม 2567
มิลค์บอร์ดเห็นชอบปรับราคารับซื้อน้ํานมดิบเพิ่มขึ้น หวังช่วยเหลือเกษตรกรผู้เลี้ยงโคนมระยะเร่งด่วน
มิลค์บอร์ดเห็นชอบปรับราคารับซื้อน้ํานมดิบเพิ่มขึ้น หวังช่วยเหลือเกษตรกรผู้เลี้ยงโคนมระยะเร่งด่วน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังรับทราบผลการประชุมคณะกรรมการโคนมและผลิตภัณฑ์นม (Milk Board) ครั้งที่ 1/2567 โดยมีนายประยูร อินสกุล ปลัดกระทรวงเกษตรและสหกรณ์ เป็นประธานและหน่วยงานที่เกี่ยวข้องเข้าร่วมประชุม ณ ห้องประชุม 123 กระทรวงเกษตรและสหกรณ์ ว่า คณะกรรมการโคนมและผลิตภัณฑ์นม (Milk Board) มีมติเห็นชอบเรื่อง ทบทวนการขออนุมัติปรับเพิ่มราคาน้ํานมดิบเพื่อช่วยเหลือเกษตรกรโคนม ตามมติคณะกรรมการโคนมและผลิตภัณฑ์นม ครั้งที่ 5 /2566 เมื่อวันที่ 6 ธันวาคม 2566 ดังนี้
1. ให้ออกประกาศคณะกรรมการโคนมและผลิตภัณฑ์นม เรื่อง ราคากลางรับซื้อน้ํานมโค ณ หน้าโรงงานแปรรูปและผลิตภัณฑ์นม พ.ศ. 2567 โดยปรับราคากลางรับซื้อน้ํานมโค ณ หน้าโรงงานแปรรูปผลิตภัณฑ์นม จากเดิมกิโลกรัมละ 20.50 บาท เป็นกิโลกรัมละ 22.75 บาทและ 2. ให้ออกประกาศคณะกรรมการโคนมและผลิตภัณฑ์นม เรื่อง ราคากลางรับซื้อน้ํานมโค ณ ศูนย์รวบรวมน้ํานมดิบ พ.ศ. 2567 โดยปรับราคากลางรับซื้อน้ํานมโค ณ ศูนย์รวบรวมน้ํานมดิบ จากเดิมกิโลกรัมละ 19 บาท เป็นกิโลกรัมละ 21.25 บาท
ขณะเดียวกัน ได้รับทราบความก้าวหน้าผลการดําเนินงานโครงการช่วยเหลือเกษตรกรของคณะอนุกรรมการขับเคลื่อนยุทธศาสตร์พัฒนาโคนมและผลิตภัณฑ์นม พิจารณาช่วยเหลือเพื่อลดต้นทุนผลิตภัณฑ์ของเกษตรกรผู้เลี้ยงโคนม ตามมติคณะรัฐมนตรี เมื่อวันที่ 7 พฤศจิกายน 2566 และตามมติคณะกรรมการโคนมและผลิตภัณฑ์นม ครั้งที่ 5 /2566 เมื่อวันที่ 6 ธันวาคม 2566 ดังนี้
1. เมื่อวันที่ 25 ธันวาคม 2566 กรมปศุสัตว์ได้เชิญหน่วยงานที่เกี่ยวข้อง ได้แก่ ธนาคารเพื่อการเกษตรและสหกรณ์การเกษตร กรมตรวจบัญชีสหกรณ์ กรมส่งเสริมสหกรณ์ องค์การส่งเสริมกิจการโคนมแห่งประเทศไทย สํานักพัฒนาอาหารสัตว์ และกองส่งเสริมและพัฒนาการปศุสัตว์ เข้าร่วมประชุมหารือ (ร่าง) โครงการลดต้นทุนและปรับปรุงประสิทธิภาพการผลิตน้ํานมดิบ แนวทางรายละเอียดในประเด็นแหล่งเงินกู้และคุณสมบัติของกลุ่มเกษตรกร เพื่อให้โครงการมีความสมบูรณ์ในร่างรายละเอียดมากขึ้นและ 2. การประชุมคณะอนุกรรมการขับเคลื่อนยุทธศาสตร์พัฒนาโคนมและผลิตภัณฑ์นม ครั้งที่ 1/2567 เมื่อวันที่ 2 มกราคม 2567 ผ่านการประชุมทางไกลด้วยระบบ Zoom Meeting มติที่ประชุมได้เห็นชอบในหลักการ (ร่าง) โครงการช่วยเหลือเกษตรกรโคนม ภายใต้วิกฤตอาหารสัตว์ราคาแพง และมอบหมายกรมปศุสัตว์ในฐานะฝ่ายเลขานุการคณะอนุกรรมการฯ พิจารณาปรับแก้ไขรายละเอียด (ร่าง) โครงการฯ ให้มีความสมบูรณ์ ก่อนเสนอคณะกรรมการโคนมและผลิตภัณฑ์นมพิจารณาเห็นชอบต่อไป
รัฐบาลไทย-ข่าวทำเนียบรัฐบาล-สารอวยพร เนื่องในโอกาสวันขึ้นปีใหม่ พ.ศ.๒๕๖๗
วันจันทร์ที่ 8 มกราคม 2567
สารอวยพร เนื่องในโอกาสวันขึ้นปีใหม่ พ.ศ.๒๕๖๗
...
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย กบ.4024 จังหวัดกระบี่ เสร็จสมบูรณ์
วันจันทร์ที่ 8 มกราคม 2567
กรมทางหลวงชนบท ซ่อมบํารุงถนนสาย กบ.4024 จังหวัดกระบี่ เสร็จสมบูรณ์
....
กรมทางหลวงชนบท กระทรวงคมนาคม โดยสํานักงานทางหลวงชนบทที่ 14 (กระบี่) ดําเนินโครงการบํารุงรักษาทางหลวงชนบทสาย กบ.4024 แยก ทล.4034 - บ้านทับแขก อําเภอเมือง จังหวัดกระบี่ เสร็จสมบูรณ์ โดยซ่อมบํารุงถนนผิวจราจรแอสฟัลท์ติกคอนกรีตกว้าง 14.00 - 22.50 เมตร ขนาด 4 ช่องจราจร พร้อมไหล่ทาง ตั้งแต่ช่วง กม.ที่ 6+750 - 7+872 ระยะทาง 1.122 กิโลเมตร ใช้งบประมาณ 9.795 ล้านบาท ถนนสายดังกล่าวเป็นเส้นทางเข้าสู่ชุมชน และสถานที่ท่องเที่ยวที่มีชื่อเสียง เช่น หาดคลองม่วง จุดชมพระอาทิตย์ตกสะพานลอยน้ําหาดคลองม่วง และจุดชมวิวเขาหงอนนาค ซึ่งจะช่วยให้ประชาชนและนักท่องเที่ยวสามารถเดินทางได้อย่างสะดวกปลอดภัย พร้อมยกระดับคุณภาพการเดินทางของประชาชนในพื้นที่ รวมทั้งสนับสนุนการขนส่งผลผลิตทางการเกษตรได้อย่างปลอดภัยในทุกฤดู
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย นศ.5028 จังหวัดนครศรีธรรมราช เสร็จสมบูรณ์ เพิ่มประสิทธิภาพการเดินทางให้ประชาชนสามารถใช้เส้นทางลัดเชื่อมระหว่าง 2 ตำบล ได้ดียิ่งขึ้น
วันจันทร์ที่ 8 มกราคม 2567
กรมทางหลวงชนบท ก่อสร้างถนนสาย นศ.5028 จังหวัดนครศรีธรรมราช เสร็จสมบูรณ์ เพิ่มประสิทธิภาพการเดินทางให้ประชาชนสามารถใช้เส้นทางลัดเชื่อมระหว่าง 2 ตําบล ได้ดียิ่งขึ้น
....
กรมทางหลวงชนบท กระทรวงคมนาคม โดยแขวงทางหลวงชนบทนครศรีธรรมราช ดําเนินโครงการก่อสร้างถนนและยกระดับชั้นทางถนนสาย นศ.5028 แยกถนนพัฒนาการคูขวาง - บ้านนาวง อําเภอเมือง จังหวัดนครศรีธรรมราช เสร็จสมบูรณ์ โดยซ่อมสร้างผิวทางแบบแอสฟัลท์ติกคอนกรีต ด้วยวิธี Pavement In-Place Recycling ช่วง กม. ที่ 2+200 - 4+500 ความกว้าง 12 เมตร และก่อสร้างรางระบายน้ําคอนกรีตเสริมเหล็ก บริเวณย่านชุมชน พร้อมติดตั้งอุปกรณ์อํานวยความปลอดภัย ระยะทาง 2.3 กิโลเมตร ใช้งบประมาณ 17.240 ล้านบาท เพื่อให้ประชาชนในพื้นที่สัญจรไป - มา ได้อย่างสะดวกรวดเร็ว ปลอดภัยมากขึ้น สามารถใช้เป็นทางลัดเชื่อมจากตําบลท่าซักไปยังตําบลปากนคร และเป็นสถานที่ตั้งของหน่วยงานราชการและชุมชน
รัฐบาลไทย-ข่าวทำเนียบรัฐบาล-สธ.เดินหน้า “คลินิกคุณภาพ” ให้บริการเชิงรุกในผู้ป่วย “หืด – ปอดอุดกั้นเรื้อรัง” ลดเสี่ยงอาการกำเริบจาก PM 2.5
วันจันทร์ที่ 8 มกราคม 2567
สธ.เดินหน้า “คลินิกคุณภาพ” ให้บริการเชิงรุกในผู้ป่วย “หืด – ปอดอุดกั้นเรื้อรัง” ลดเสี่ยงอาการกําเริบจาก PM 2.5
รองปลัดกระทรวงสาธารณสุข เผย สถานการณ์ฝุ่น PM 2.5 เพิ่มความเสี่ยงผู้ป่วยโรคปอดอุดกั้นเรื้อรังและโรคหืดอาการกําเริบ ปี 2566 ผู้ป่วยเพิ่มขึ้นจาก 1.8 หมื่นราย เป็นกว่า 2 หมื่นราย เดินหน้า “คลินิกคุณภาพ” ให้บริการสุขภาพเชิงรุกถึงในสถานพยาบาลระดับปฐมภูมิ
รองปลัดกระทรวงสาธารณสุข เผย สถานการณ์ฝุ่น PM 2.5 เพิ่มความเสี่ยงผู้ป่วยโรคปอดอุดกั้นเรื้อรังและโรคหืดอาการกําเริบ ปี 2566 ผู้ป่วยเพิ่มขึ้นจาก 1.8 หมื่นราย เป็นกว่า 2 หมื่นราย เดินหน้า “คลินิกคุณภาพ” ให้บริการสุขภาพเชิงรุกถึงในสถานพยาบาลระดับปฐมภูมิ ลดความเสี่ยงอาการกําเริบรุนแรงจนต้องเข้าห้องฉุกเฉินหรือนอนโรงพยาบาล
วันนี้ (8 มกราคม 2567) ที่โรงแรมโรงแรมเซ็นทารา ไลฟ์ ศูนย์ราชการฯ แจ้งวัฒนะ กรุงเทพฯ นพ.สุรโชค ต่างวิวัฒน์ รองปลัดกระทรวงสาธารณสุข เป็นประธานเปิดการประชุมเสวนาการบริหารนโยบายสุขภาพโดยเน้นคุณค่าสําหรับโรคปอดอุดกั้นเรื้อรังและโรคหืด และบรรยายพิเศษ “ความท้าทายนโยบายการพัฒนาระบบบริการสุขภาพ เพื่อตอบสนองประชาชนในด้านระบบทางเดินหายใจ ปี 2567” โดยมี นพ.สุรชัย โชคครรชิตชัย ประธานคณะกรรมการพัฒนาระบบบริการสุขภาพ (Service Plan) สาขาโรคไม่ติดต่อเรื้อรัง คณะกรรมการพัฒนาระบบบริการสุขภาพ (Service Plan) สาขาโรคไม่ติดต่อเรื้อรัง และสาขาโรคปอดอุดกั้นเรื้อรัง ทั้งในส่วนกลางและระดับเขตสุขภาพ และผู้แทนจาก สปสช. เข้าร่วมงาน
นพ.สุรโชคกล่าวว่า จากข้อมูล Health Data Center (HDC) กระทรวงสาธารณสุข เดือนพฤศจิกายน 2566 พบว่า สถานการณ์โรคปอดอุดกั้นเรื้อรังมีผู้ป่วยเพิ่มสูงขึ้นอย่างมาก จากในปี 2563 - 2565 มีผู้ป่วยประมาณ 18,000 ราย แต่ในปี 2566 พบผู้ป่วยสูงกว่า 20,000 ราย สาเหตุส่วนหนึ่งมาจากสถานการณ์ปัญหาฝุ่น PM 2.5 ที่ส่งผลให้อัตราการป่วย อัตราการกําเริบเฉียบพลัน การนอนโรงพยาบาลและการเสียชีวิตด้วยโรคระบบทางเดินหายใจเพิ่มสูงขึ้น ซึ่งจากการประเมินสถานการณ์ฝุ่น PM 2.5 คาดการณ์ว่าในช่วงต้นปีนี้ สถานการณ์จะยังอยู่ในระดับที่น่ากังวล เนื่องจากยังอยู่ในช่วงฤดูหนาว รวมถึงมีปัญหาหมอกควันข้ามแดน และการเผาพื้นที่ทางการเกษตร
นพ.สุรโชคกล่าวต่อว่า กระทรวงสาธารณสุขจึงสนับสนุนให้มีการพัฒนา “คลินิกคุณภาพ” ที่ให้บริการสุขภาพโดยเน้นคุณค่า (Value-based Healthcare) ซึ่งเป็นรูปแบบการบริการทางการแพทย์ที่มุ่งเน้นให้ผู้ป่วยได้รับบริการที่ดี เกิดคุณค่าสูงสุดในการรักษาพยาบาล โดยขยายบริการไปถึงระดับปฐมภูมิ เพื่อให้สามารถดูแลรักษาผู้ป่วยโรคระบบทางเดินหายใจในเชิงรุกได้อย่างกว้างขวาง พร้อมทั้งมีการพัฒนาคุณภาพการบริการอย่างต่อเนื่อง นอกจากนี้ ที่ผ่านมายังได้รับมอบอุปกรณ์ทดสอบสมรรถภาพปอด (Peak Flow Meter) จากเครือข่ายคลินิกโรคหืดและโรคปอดอุดกั้นเรื้อรังอย่างง่าย (Easy Asthma and COPD Clinic หรือ EACC) ซึ่งได้ส่งมอบไปยังโรงพยาบาลในสังกัดสํานักงานปลัดกระทรวงสาธารณสุขกว่า 900 แห่งทั่วประเทศ สําหรับใช้ในการคัดกรองประเมินอาการเบื้องต้นในผู้ป่วยโรคหืดและโรคปอดอุดกั้นเรื้อรัง ช่วยลดโอกาสเกิดอาการกําเริบรุนแรงจนต้องเข้าห้องฉุกเฉินหรือต้องนอนโรงพยาบาลด้วย
****************************************************** 8 มกราคม 2567
รัฐบาลไทย-ข่าวทำเนียบรัฐบาล-​รองโฆษกฯ รัดเกล้าฯ เผยกรมสรรพากร เปิดระบบตรวจสอบข้อมูลภาษี ศูนย์รวมการเข้าถึงข้อมูลและบริการ
วันจันทร์ที่ 8 มกราคม 2567
08/01/2567
​รองโฆษกฯ รัดเกล้าฯ เผยกรมสรรพากร เปิดระบบตรวจสอบข้อมูลภาษี ศูนย์รวมการเข้าถึงข้อมูลและบริการ
​รองโฆษกฯ รัดเกล้าฯ เผยกรมสรรพากร เปิดระบบตรวจสอบข้อมูลภาษี ศูนย์รวมการเข้าถึงข้อมูลและบริการ อํานวยความสะดวกให้ผู้มีหน้าที่เสียภาษีเงินได้บุคคลธรรมดาสามารถตรวจสอบรายได้และข้อมูลแบบ ณ จุดเดียวเบ็ดเสร็จ
วันนี้ (8 มกราคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า กรมสรรพากร กระทรวงการคลัง เปิดระบบ “ตรวจสอบข้อมูลภาษีตัวเอง (My Tax Account)” อํานวยความสะดวกให้ผู้มีหน้าที่เสียภาษีเงินได้บุคคลธรรมดาสามารถตรวจสอบรายได้ และข้อมูลภาษีผ่านเว็บไซต์ ถือเป็นศูนย์รวมการเข้าถึงข้อมูลและบริการของกรมสรรพากรที่เกี่ยวข้องกับการยื่นแบบภาษีเงินได้บุคคลธรรมดาออนไลน์แบบ ณ จุดเดียวเบ็ดเสร็จ
รองโฆษกประจําสํานักนายกรัฐมนตรี กล่าวว่า กรมสรรพากร ได้พัฒนาระบบการยื่นแบบแสดงรายการภาษีแบบออนไลน์ เพื่ออํานวยความสะดวกแก่ผู้เสียภาษี โดยระบบดังกล่าวจะสามารถตรวจสอบรายได้และค่าลดหย่อนต่าง ๆ อาทิ ตรวจสอบและเตรียมข้อมูลยื่นภาษีบุคคลธรรมดา ตรวจสอบประวัติการยื่นแบบ ภง.ด. 90/91 ตรวจสอบสถานะการขอคืนภาษีพิมพ์แบบ/ใบเสร็จรับเงิน เป็นต้น ผ่านระบบ My Tax Account ได้ด้วยตัวเอง (https://www.rd.go.th/272.html)
รองโฆษกประจําสํานักนายกรัฐมนตรี กล่าวว่า เนื่องจากมีผู้มีหน้าที่เสียภาษีเงินได้บุคคลธรรมดาและรายการลดหย่อนภาษีจํานวนมาก ทางกรมสรรพากรกําลังเร่งอัปเดตข้อมูลให้เป็นปัจจุบันอยู่โดยหากผู้มีหน้าที่เสียภาษีเงินได้บุคคลธรรมดาต้องการยื่นแบบในวันนี้ หรือมีข้อมูลไม่ถูกต้องครบถ้วน สามารถแก้ไขให้ตรงกับความเป็นจริงในหน้าแบบแสดงรายการได้ทันที ในการยื่นแบบออนไลน์ผ่านเว็บไซต์ของกรมสรรพากร หรือรวบรวมเอกสารให้ถูกต้องและครบถ้วนเพื่อยื่นแบบเอกสารผ่านสํานักงานสรรพากรได้
“ผู้มีหน้าที่เสียภาษีเงินได้บุคคลธรรมดา สามารถยื่นภาษีปี 2566 ได้แล้วตั้งแต่วันนี้ถึงวันที่ 31 มี.ค. 2567 ผ่านสํานักงานสรรพากรพื้นที่สาขาทุกแห่งใกล้บ้าน ส่วนแบบออนไลน์ สามารถทําได้ผ่านเว็บไซต์ของกรมสรรพากร (https://efiling.rd.go.th/) ถึงวันที่ 9 เมษายน 2567 โดยนอกจากกเอกสารยื่นภาษีมีแล้ว อย่าลืมกรอกแบบฟอร์มสิทธิลดหย่อนภาษี ซึ่งลดหย่อนได้หลายทาง อาทิ ดอกเบี้ยกู้ยืมที่อยู่อาศัย มาตรการช้อปดีมีคืน และค่าลดหย่อนบุตร เป็นต้น” นางรัดเกล้าฯ กล่าว
รัฐบาลไทย-ข่าวทำเนียบรัฐบาล-พม. ส่งทีมเคลื่อนที่เร็ว ศรส. ช่วยเด็ก 2 คน หลังถูกพ่อพามานอนข้างถนน ย่านสำโรง จ.สมุทรปราการ
วันจันทร์ที่ 8 มกราคม 2567
พม. ส่งทีมเคลื่อนที่เร็ว ศรส. ช่วยเด็ก 2 คน หลังถูกพ่อพามานอนข้างถนน ย่านสําโรง จ.สมุทรปราการ
พม. ส่งทีมเคลื่อนที่เร็ว ศรส. ช่วยเด็ก 2 คน หลังถูกพ่อพามานอนข้างถนน ย่านสําโรง จ.สมุทรปราการ
วันที่ 7 มกราคม 2567 นางสาวซาราห์ บินเย๊าะ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ในฐานะประธานคณะทํางานขับเคลื่อนศูนย์เร่งรัดจัดการสวัสดิภาพประชาชน (ศรส.) เปิดเผยว่า กรณีการนําเสนอข่าว ขอความช่วยเหลือ 5 ชีวิต สุดรันทด ซึ่งมีเด็ก 2 คน นอนอยู่ข้างถนน บริเวณห้างสรรพสินค้าแห่งหนึ่ง ย่านสําโรง จังหวัดสมุทรปราการ นั้น กระทรวงการพัฒนาสังคมและความมั่นคงของมนุษย์ (พม.) โดยชุดปฏิบัติการเคลื่อนที่เร็ว ศรส. นําโดย นางเตือนใจ คงสมบัติ รองอธิบดีกรมกิจการเด็กและเยาวชน พร้อมหน่วยงาน ทีม พม.หนึ่งเดียว จังหวัดสมุทรปราการ ได้แก่ สํานักงานพัฒนาสังคมและความมั่นคงของมนุษย์จังหวัดสมุทรปราการ บ้านพักเด็กและครอบครัว ศูนย์คุ้มครองคนไร้ที่พึ่ง และอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ตรวจสอบข้อเท็จจริงเพื่อให้ความช่วยเหลือร่วมกัน
นางสาวซาราห์ กล่าวว่า เบื้องต้น ทราบว่าครอบครัวดังกล่าว แม่ของเด็กมีภูมิลําเนาอยู่จังหวัดลพบุรี พ่อของเด็กมีภูมิลําเนาอยู่ อําเภอพระประแดง จังหวัดสมุทรปราการ และเนื่องจากพ่อของเด็กมีพฤติกรรมส่วนตัวเกี่ยวกับยาเสพติด และค้างค่าเช่าที่จึงถูกให้ออกจากบ้าน จึงไม่สามารถกลับไปอาศัยครอบครัวได้ โดยได้พากันออกมานอนในที่สาธารณะ ต่อมามีพลเมืองดีนําครอบครัวดังกล่าวมาที่สถานีตํารวจภูธรสําโรงเหนือ แต่พ่อของเด็กมีคดีเกี่ยวกับยาเสพติดติดตัว เจ้าหน้าที่ตํารวจจึงควบคุมตัวไว้ดําเนินคดี
ทั้งนี้ เจ้าหน้าที่กระทรวง พม. ได้โทรพูดคุยกับผู้เป็นแม่ เพื่อเสนอแนวทางการช่วยเหลือต่างๆ แต่แม่ของเด็กไม่ยอมรับความช่วยเหลือ และไม่ยินยอมให้ข้อมูลเด็ก อย่างไรก็ตาม จึงได้ประสานเจ้าหน้าที่ตํารวจในพื้นที่เพื่อติดตามตัว พร้อมทั้งตรวจสอบทะเบียนราษฎรของครอบครัวทั้งหมดในต่างจังหวัด อีกทั้งประสานบ้านพักเด็กและครอบครัวจังหวัดลพบุรีติดตามที่อยู่ของแม่เด็ก เพื่อให้ได้ข้อมูลของแม่เด็กและการเลี้ยงดูของเด็กในครอบครัว เพื่อจะได้ดําเนินการวางแผนให้ความช่วยเหลือเด็กต่อไป
นางสาวซาราห์ กล่าวเพิ่มเติมว่า หากพบเห็นเด็กประสบปัญหาความเดือดร้อนทางสังคม ขอให้แจ้งมาที่ ศูนย์เร่งรัดจัดการสวัสดิภาพประชาชน (ศรส.) กระทรวง พม. ผ่าน ฮอตไลน์ 1300 บริการตลอด 24 ชั่วโมง ซึ่งเรามีชุดปฏิบัติการเคลื่อนที่เร็ว พร้อมลงพื้นที่อย่างรวดเร็วทันเหตุการณ์
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #ช่วยเหลือเด็ก #หน่วยเคลื่อนที่เร็ว #พม #ดย #พมจ # บ้านพักเด็กและครอบครัว # ศูนย์คุ้มครองคนไร้ที่พึ่ง
รัฐบาลไทย-ข่าวทำเนียบรัฐบาล-“คารม” เผย ข่าวดี สปสช. อนุมัติระบบบริการ การแพทย์ทางไกลดูแลสุขภาพคนไทยสิทธิบัตรทองในต่างประเทศ เริ่ม 15 ม.ค. 67 นี้
วันจันทร์ที่ 8 มกราคม 2567
08/01/2567
“คารม” เผย ข่าวดี สปสช. อนุมัติระบบบริการ การแพทย์ทางไกลดูแลสุขภาพคนไทยสิทธิบัตรทองในต่างประเทศ เริ่ม 15 ม.ค. 67 นี้
“คารม” เผย ข่าวดี สปสช. อนุมัติระบบบริการ การแพทย์ทางไกลดูแลสุขภาพคนไทยสิทธิบัตรทองในต่างประเทศ เริ่ม 15 ม.ค. 67 นี้
วันนี้ (8 มกราคม 2567) นายคารม พลพรกลาง รองโฆษกประจําสํานักนายกรัฐมนตรี เปิดเผยว่า บอร์ด สปสช. ได้มีมติรับทราบ “แนวทางการจัดระบบบริการเพื่อดูแลคนไทยสิทธิหลักประกันสุขภาพแห่งชาติ (บัตรทอง 30 บาท) ในต่างประเทศผ่านระบบบริการการแพทย์ทางไกล” เพื่อเป็นของขวัญปีใหม่ 2567 ให้กับประชาชนชาวไทยที่อาศัยหรือต้องเดินทางไปต่างประเทศ มอบสิทธิประโยชน์นวัตกรรมบริการที่ช่วยเพิ่มการเข้ารับบริการให้ประชาชน อย่างสิทธิประโยชน์บริการการแพทย์ทางไกล (Telemedicine) ในกรณีที่ผู้มีสิทธิบัตรทองมีอาการเจ็บป่วยเล็กน้อย (common illness) สามารถรับบริการการแพทย์ทางไกลผ่านแอปพลิเคชันด้านสุขภาพของผู้ให้บริการการแพทย์ทางไกล 4 แห่ง ที่เป็นหน่วยบริการในระบบของ สปสช. ได้ 4 แอปพลิเคชันที่ร่วมให้บริการกับ สปสช. ประกอบด้วย
1. แอปพลิเคชัน Saluber MD (ซาลูเบอร์ เอ็ม ดี) โดยสุขสบายคลินิกเวชกรรม สอบถามเพิ่มเติม ไลน์ไอดี @Sooksabaiclinic ลงทะเบียนรับบริการได้ที่ https://telemed.salubermdthai.com/
2. แอปพลิเคชัน Clicknic (คลิกนิก) โดยคลิกนิกเฮลท์คลินิกเวชกรรม สอบถามเพิ่มเติม ไลน์ไอดี @clicknic
3. แอปพลิเคชัน Mordee (หมอดี) โดยชีวีบริรักษ์ คลินิกเวชกรรม สอบถามเพิ่มเติม ไลน์ไอดี @mordeeapp ลงทะเบียนรับบริการได้ที่ https://form.typeform.com/to/qKY8gV4X
4. โททอลเล่เทเลเมด (Totale Telemed) โดยเดอะโททอลเล่คลินิก สอบถามเพิ่มเติม ไลน์ไอดี @totale
“บริการนี้จะเป็นการพบแพทย์ผ่านระบบออนไลน์เพียงอย่างเดียวเท่านั้น เพื่อขอรับคําปรึกษาในเรื่องสุขภาพ ซึ่งเชื่อว่าจะช่วยสร้างความอุ่นใจด้านสุขภาพให้กับคนไทยที่อยู่ในต่างแดนได้ ส่วนเรื่องยานั้น การส่งยาไปจากประเทศไทยยังไม่สามารถทําได้ เนื่องจากติดขัดในด้านกฎหมาย ดังนั้น ผู้ให้บริการเทเลเมดิซีนอาจออกใบสรุปอาการและยาที่จําเป็นต้องใช้ เพื่อเป็นข้อมูลให้กับผู้ป่วยที่ต้องไปพบบุคลากรทางการแพทย์ในประเทศนั้น ๆ เพื่อรับการดูแลต่อไป ทั้งนี้ หากประชาชนต้องการรับข้อมูลข่าวสารจากสํานักงานหลักประกันสุขภาพแห่งชาติ (สปสช.) เพิ่มเติมสามารถติดตามได้ที่เว็บไซต์ www.nhso.go.th หรือโทรสายด่วน 1330 หรือเพิ่มเพื่อนไลน์กับ สปสช. พิมพ์ @nhso สอบถามข้อมูล” นายคารม กล่าว
รัฐบาลไทย-ข่าวทำเนียบรัฐบาล-ก.เกษตรฯ จับมือ FAO สานสัมพันธ์ความมั่นคงทางอาหารและเทคโนโลยีด้านการเกษตรกว่า 70 ปี
วันจันทร์ที่ 8 มกราคม 2567
ก.เกษตรฯ จับมือ FAO สานสัมพันธ์ความมั่นคงทางอาหารและเทคโนโลยีด้านการเกษตรกว่า 70 ปี
ก.เกษตรฯ จับมือ FAO สานสัมพันธ์ความมั่นคงทางอาหารและเทคโนโลยีด้านการเกษตรกว่า 70 ปี สู่ความมั่นคงทางอาหารอย่างยั่งยืน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังหารือร่วมกับ นายฉู ตง หยู (Mr. Qu Dongyu) ผู้อํานวยการใหญ่องค์การอาหารและการเกษตรแห่งสหประชาชาติ (Food and Agriculture Organization of the United Nations: FAO) โดยมี นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ผู้บริหารหน่วยงานในสังกัดกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตร และสหกรณ์ ในโอกาสที่นายฉู ตง หยู เดินทางมาประเทศไทย ระหว่างวันที่ 8 - 10 มกราคม 2567 เพื่อติดตามการดําเนินงานของสํานักงาน FAO ประจําภูมิภาคเอเชียและแปซิฟิกและการดําเนินงานด้านการเกษตรและอาหารของประเทศไทย และหารือความร่วมมือด้านการเกษตรระหว่างไทยและ FAO
สําหรับการหารือในวันนี้ กระทรวงเกษตรและสหกรณ์ พร้อมแลกเปลี่ยนความรู้ด้านการเกษตรและอาหารที่ประเทศไทยมีศักยภาพให้แก่ประเทศอื่น ๆ โดยจําเป็นต้องร่วมมือด้านวิชาการและเทคโนโลยีกับ FAO ในหลาย ๆ เรื่อง และสนับสนุนการเข้าถึงแหล่งทุนแก่เกษตรกรรายย่อยเพื่อประกอบอาชีพ นอกจากนี้ยังได้กล่าวต่อว่า กระทรวงเกษตรและสหกรณ์เห็นความสําคัญของผลกระทบของการเปลี่ยนแปลงสภาพภูมิอากาศต่อภาคเกษตร จึงได้ร่วมมือกับหน่วยงานในระดับนานาชาติ ทั้งด้านการศึกษา การวิจัย และการพัฒนา รวมถึงการนําเทคโนโลยีมาใช้เพื่อให้เกษตรกรสามารถผลิตสินค้าเกษตรได้อย่างมีประสิทธิภาพ รวมทั้งเตรียมความพร้อมที่จะแลกเปลี่ยนองค์ความรู้และข้อมูลต่าง ๆ กับองค์กรระหว่างประเทศ และประเทศอื่น ๆ ในการฝ่าวิกฤตการเปลี่ยนแปลงสภาพภูมิอากาศอย่างยั่งยืนในอนาคต
ในส่วนของฝ่ายองค์การอาหารและการเกษตรแห่งสหประชาชาติ (FAO) ได้แสดงความชื่นชมถึงการดําเนินงานของกระทรวงเกษตรและสหกรณ์ที่สนับสนุนโครงการต่าง ๆ ของ FAO เป็นเวลากว่า 70 ปี และขอบคุณที่ให้การสนับสนุนสํานักงาน FAO ประจําภูมิภาคเอเชียและแปซิฟิก และพร้อมจะสนับสนุนประเทศไทยในการถ่ายถอดความรู้และประสบการณ์ที่ไทยมีศักยภาพ โดยเฉพาะในด้านดินและน้ํา ซึ่งสืบเนื่องจากพระอัจฉริยภาพของในหลวงรัชกาลที่ 9 โดยจะมีข้อริเริ่มจัดการประชุมนานาชาติด้านดินและน้ําในประเทศไทย ในฐานะที่ไทยเป็นที่ตั้งของสํานักงาน FAO ประจําภูมิภาคเอเชียและแปซิฟิก โดยจะประสานงานกันอย่างใกล้ชิดต่อไป
รัฐบาลไทย-ข่าวทำเนียบรัฐบาล-กรุงไทยออกเงินฝากประจำ US Dollar 6 เดือน ดอกเบี้ยสูง 5.2%
วันจันทร์ที่ 8 มกราคม 2567
08/01/2567
กรุงไทยออกเงินฝากประจํา US Dollar 6 เดือน ดอกเบี้ยสูง 5.2%
ธนาคารกรุงไทยออกผลิตภัณฑ์เงินฝากประจํา สกุลเงินดอลลาร์สหรัฐ (USD) 6 เดือน อัตราดอกเบี้ยสูง 5.2% ต่อปี ทั้งลูกค้าบุคคล และลูกค้านิติบุคคล ส่งความมั่งคั่งรับปีใหม่
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงิน ตอบโจทย์ลูกค้าในทุกมิติ เพิ่มทางเลือกการบริหารจัดการทางการเงินให้กับลูกค้านิติบุคคล เมื่อฝากเงินเข้าบัญชีฝากประจํา US Dollar ระยะเวลา 6 เดือน รับอัตราดอกเบี้ย 5.2% ต่อปี พร้อมรับอัตราแลกเปลี่ยนพิเศษ เมื่อซื้อเงิน USD เพื่อฝากเข้าบัญชีเงินฝากเงินตราต่างประเทศ (FCD) ประเภทเงินฝากประจํา 6 เดือน ดอกเบี้ยอัตราพิเศษ 5.2% หรือโอนเงิน USD เข้าบัญชีเงินฝากสกุลเงินบาทได้อัตราแลกเปลี่ยนพิเศษ ตั้งแต่ 5 ม.ค. 67 - 30 เม.ย. 67
สําหรับลูกค้าบุคคล เมื่อฝากเงินเข้าบัญชีฝากประจํา US Dollar ระยะเวลา 6 เดือน รับสิทธิพิเศษ 3 ต่อ ต่อที่ 1 รับอัตราดอกเบี้ยพิเศษ 5.2% ต่อปี เมื่อฝากเงินเข้าบัญชีฝากประจํา Us Dollar 6 เดือน ต่อที่ 2 ยกระดับสถานะสมาชิกพิเศษ (Fast Track) เมื่อมียอดเงินฝากสะสมเข้าบัญชีฝากประจํา US Dollar 6 เดือน ตั้งแต่ 30,000 ดอลลาร์สหรัฐขึ้นไป รับสถานะสมาชิก Krungthai Iconic และสิทธิ์สมัครบัตรเครดิต KTC-Krungthai Iconic ยอดสะสมตั้งแต่ 150,000 ดอลลาร์สหรัฐขึ้นไป รับสถานะสมาชิก Krungthai Precious+ และสิทธิ์สมัครบัตรเครดิต KTC-Krungthai Precious+ พร้อมรับเอกสิทธิ์เหนือระดับทั้งด้านการเงินและด้านไลฟ์สไตล์ ต่อที่ 3 ต่อยอดความมั่งคั่ง ด้วยผลิตภัณฑ์การลงทุนที่หลากหลาย เมื่อบัญชีเงินฝากประจํา US Dollar ครบกําหนด 6 เดือน ทั้งการออมและการลงทุนครบวงจร อาทิ การลงทุนในหุ้นต่างประเทศระดับโลกผ่านตราสารแสดงสิทธิในหลักทรัพย์ต่างประเทศ (DR หรือ DRx) การลงทุนในหุ้นกู้อนุพันธ์กรุงไทย (Structured Notes) สกุลเงินบาทและสกุลดอลลาร์สหรัฐ แบบคุ้มครองเงินต้นเต็มจํานวนและบางส่วน เลือกลงทุนในทองคําออนไลน์ด้วยเงินสกุลดอลลาร์สหรัฐ ผ่านบริการ Gold Wallet ในแอปพลิเคชัน เป๋าตัง ลงทุนในกองทุนรวม Krungthai World Class Series และกองทุนเด่นจาก 7 บลจ. ชั้นนํากว่า 200 กองทุนทั่วโลกผ่าน NEXT Invest บนแอปพลิเคชัน Krungthai NEXT
สําหรับผู้ที่สนใจสามารถเปิดบัญชีเงินฝากประจํา US Dollar 6 เดือน ได้ที่ธนาคารกรุงไทยทุกสาขา หากมีบัญชีเงินฝากออมทรัพย์ US Dollar อยู่แล้ว สามารถเปิดบัญชีเงินฝากประจํา US Dollar 6 เดือน ได้ที่สาขาเดียวกัน กรณีไม่มีบัญชีเงินฝากออมทรัพย์ประเภทดังกล่าว ต้องเปิดบัญชีเงินฝากออมทรัพย์ US Dollar ควบคู่กับบัญชีเงินฝากประจํา US Dollar 6 เดือน เพื่อรองรับการโอนเงิน เมื่อครบกําหนดระยะเวลาฝาก สอบถามข้อมูลเพิ่มเติมได้ที่ธนาคารกรุงไทย ทุกสาขา โดยลูกค้าบุคคล ติดต่อ Krungthai Contact Center โทร. 02-111-1111 หรือศึกษารายละเอียดเพิ่มเติมได้ที่ https://krungthai.com/link/fcd-fixed6m-pr และลูกค้านิติบุคคล ติดต่อ Krungthai Corporate Contact Center โทร. 02-111-9999 ศึกษารายละเอียดได้ที่ https://krungthai.com/link/usd-transfer-pr
รัฐบาลไทย-ข่าวทำเนียบรัฐบาล-“รองนายกฯสมศักดิ์” ประชุม กบฉ. เคาะต่อ พรก.ฉุกเฉิน 3 เดือน 20 ม.ค.-19 เม.ย.67 พร้อมปรับลดพื้นที่ 2 อำเภอ “ปะนาเระ-รามัน” เตรียมชงครม. 16 ม.ค.นี้
วันจันทร์ที่ 8 มกราคม 2567
08/01/2567
“รองนายกฯสมศักดิ์” ประชุม กบฉ. เคาะต่อ พรก.ฉุกเฉิน 3 เดือน 20 ม.ค.-19 เม.ย.67 พร้อมปรับลดพื้นที่ 2 อําเภอ “ปะนาเระ-รามัน” เตรียมชงครม. 16 ม.ค.นี้
“รองนายกฯสมศักดิ์” ประชุม กบฉ. เคาะต่อ พรก.ฉุกเฉิน 3 เดือน 20 ม.ค.-19 เม.ย.67 พร้อมปรับลดพื้นที่ 2 อําเภอ “ปะนาเระ-รามัน” เตรียมชงครม. 16 ม.ค.นี้ ย้ํา  จะยกเลิกทั้งหมดในปี 2570 ต้องทําด้านอื่นด้วย โช นายกฯเศรษฐา กระชับความสัมพันธ์ ไทย-มาเลเซีย
วันที่ 8 มกราคม 2567 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการบริหารสถานการณ์ฉุกเฉิน ครั้งที่ 1/2567 โดยมี พ.ต.อ.ทวี สอดส่อง รัฐมนตรีว่าการกระทรวงยุติธรรม นายทรงศักดิ์ ทองศรี รัฐมนตรีช่วยว่าการกระทรวงมหาดไทย นายฉัตรชัย บางชวด รักษาราชการแทนเลขาธิการสภาความมั่นคงแห่งชาติ พ.ต.ท.วรรณพงษ์ คชรักษ์ เลขาธิการ ศอ.บต. และหน่วยงานที่เกี่ยวข้อง เข้าร่วมประชุม ที่สํานักงานสภาความมั่นคงแห่งชาติ ทําเนียบรัฐบาล
โดยนายสมศักดิ์ กล่าวว่า ที่ประชุมคณะกรรมการบริหารสถานการณ์ฉุกเฉิน ได้มีมติการปรับลดพื้นที่อําเภอปะนาเระ จังหวัดปัตตานี และอําเภอรามัน จังหวัดยะลา ออกจากพื้นที่ที่มีการประกาศสถานการณ์ฉุกเฉินที่มีความร้ายแรง เนื่องจากสถานการณ์ดีขึ้น และเพื่อให้เป็นไปตามนโยบายของรัฐบาล และสอดคล้องกับแนวทางการบูรณาการแก้ไขปัญหาในพื้นที่จังหวัดชายแดนภาคใต้ ทําให้ขณะนี้ ยังคงมีพื้นที่ประกาศสถานการณ์ฉุกเฉินฯ ทั้งหมด 18 อําเภอ จาก 33 อําเภอ ซึ่งลดลงไปแล้วถึง 15 อําเภอ
นายสมศักดิ์ กล่าวอีกว่า ที่ประชุมยังได้มีมติการขยายระยะเวลาการประกาศสถานการณ์ฉุกเฉินที่มีความร้ายแรงในพื้นที่จังหวัดชายแดนภาคใต้ ออกไปอีก 3 เดือน ตั้งแต่วันที่ 20 มกราคม 2567 และสิ้นสุดลงในวันที่ 19 เมษายน 2567 เพื่อให้เกิดความต่อเนื่องในการปฎิบัติของเจ้าหน้าที่ในการป้องกัน ระงับ ยับยั้งสถานการณ์ได้อย่างทันท่วงที ซึ่งสํานักงานสภาความมั่นคงแห่งชาติ ในฐานะฝ่ายเลขานุการ จะเตรียมนําเสนอเข้าที่ประชุมคณะรัฐมนตรี ในวันที่ 16 มกราคม นี้ เพื่อให้พิจารณาอนุมัติต่อไป
“ตามแนวนโยบายของรัฐบาล จะมีการยกเลิก พรก.ฉุกเฉินชายแดนใต้ทั้งหมดในปี 2570 ดังนั้น การยกเลิก พรก.ฉุกเฉิน ในอําเภอต่างๆ ก็ต้องมีการทํางานด้านอื่นๆด้วย ซึ่งต้องทําให้มากขึ้นกว่าเดิม อย่าแค่พิจารณาปรับลดพื้นที่เท่านั้น เพราะการจะยกเลิกได้ทั้งหมด ต้องทําเรื่องอื่นเข้าไปด้วย เพื่อให้เกิดความมั่นคง เช่น การพูดคุยกับประเทศเพื่อนบ้าน ที่ในอดีตผู้ใหญ่ทั้ง 2 ฝ่าย ไม่ค่อยได้หารือกัน แต่ปัจจุบันท่านเศรษฐา ทวีสิน นายกรัฐมนตรี ได้ให้ความสําคัญ เดินทางไปหารือ รวมถึงผมก็ได้ไปพูดคุยอย่างใกล้ชิดแล้ว โดยขอให้ทุกหน่วยงานที่เกี่ยวข้อง ขับเคลื่อนตามแนวทางของรัฐบาล ผมคิดว่า จะสามารถเดินไปข้างหน้าได้” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-“พัชรวาท” นำคณะผู้บริหาร ทส. ลงนามถวายพระพร ในหลวง - พระราชินี เนื่องในวันขึ้นปีใหม่ 2567
วันจันทร์ที่ 1 มกราคม 2567
“พัชรวาท” นําคณะผู้บริหาร ทส. ลงนามถวายพระพร ในหลวง - พระราชินี เนื่องในวันขึ้นปีใหม่ 2567
“พัชรวาท” นําคณะผู้บริหาร ทส. ลงนามถวายพระพร ในหลวง - พระราชินี เนื่องในวันขึ้นปีใหม่ 2567
“พัชรวาท” นําคณะผู้บริหาร ทส. ลงนามถวายพระพร ในหลวง - พระราชินี เนื่องในวันขึ้นปีใหม่ 2567
วันที่ 1 มกราคม 2567เวลา 09.30 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม และ ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงหน่วยงานในสังกัดกระทรวงทรัพยากรธรรมชาติและสิ่งแวดล้อม นําโดยนายจตุพร บุรุษพัฒน์ ปลัดกระทรวงฯ เข้าถวายแจกันดอกไม้เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี พร้อมร่วมลงนามถวายพระพร เนื่องในโอกาสวันขึ้นปีใหม่ พุทธศักราช 2567 ณ พระบรมมหาราชวัง
จากนั้น เวลา 10.00 น. พล.ต.อ.พัชรวาท วงษ์สุวรรณ ร่วมกับคณะรัฐมนตรี นําโดยนายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง พร้อมภริยา เข้าถวายแจกันดอกไม้เบื้องหน้าพระบรมฉายาลักษณ์ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี และลงนามถวายพระพร เนื่องในโอกาสวันขึ้นปีใหม่ พุทธศักราช 2567 ณ ห้องแดง ในพระบรมมหาราชวัง
โอกาสนี้ พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงพระกรุณาโปรดเกล้าฯ พระราชทานปฏิทินหลวง พุทธศักราช 2567 แก่ผู้ที่มาลงนามถวายพระพร เนื่องในเทศกาลวันขึ้นปีใหม่ พุทธศักราช 2567 ในวันจันทร์ที่ 1 มกราคม 2567 ตั้งแต่เวลา 08.00 - 17.00 น.
รัฐบาลไทย-ข่าวทำเนียบรัฐบาล-รมว.สธ. ลงนามถวายพระพรชัยมงคลเนื่องในวันขึ้นปีใหม่ 2567
วันจันทร์ที่ 1 มกราคม 2567
01/01/2567
รมว.สธ. ลงนามถวายพระพรชัยมงคลเนื่องในวันขึ้นปีใหม่ 2567
รัฐมนตรีว่าการกระทรวงสาธารณสุขลงนามถวายพระพรชัยมงคลเนื่องในวันขึ้นปีใหม่ 2567
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข ถวายแจกันดอกไม้เบื้องหน้าพระบรมฉายาลักษณ์พระบาทสมเต็จพระเจ้าอยู่หัวและสมเด็จพระบรมราชินี และลงนามถวายพระพรชัยมงคล เนื่องในโอกาสวันขึ้นปีใหม่ 2567 พร้อมรับปฏิทินหลวงพระราชทาน ณ หน่วยราชการในพระองค์ 904 (ห้องแดง) ในพระบรมมหาราชวัง